wannaphong/clean_thaiwikipedia huggingface dataset:
# จอห์น ซี. สเตนนิส
จอห์น คอร์เนเลียส สเตนนิส (3 สิงหาคม ค.ศ. 1901 – 23 เมษายน ค.ศ. 1995) เป็นนักการเมืองชาวอเมริกัน อดีตสมาชิกวุฒิสภาสหรัฐจากรัฐมิสซิสซิปปี สังกัดพรรคเดโมแครต เขาอยู่ในวุฒิสภานานกว่า 41 ปี และกลายเป็นสมาชิกอาวุโสที่สุดในช่วง 8 ปีสุดท้าย เขาเกษียณจากวุฒิสภาในปี ค.ศ. 1989 จนถึงปัจจุบันเขายังคงเป็นสมาชิกพรรคเดโมแครตคนสุดท้ายที่เคยดำรงตำแหน่งสมาชิกวุฒิสภาจากรัฐมิสซิสซิปปี นอกจากนี้ ตอนที่เกษียณ สเตนนิสยังเป็นสมาชิกวุฒิสภาคนสุดท้ายที่เคยอยู่ในวุฒิสภาสมัยประธานาธิบดี แฮร์รี เอส. ทรูแมน

จอห์น ซี. สเตนนิส เกิดในเทศมณฑลเคมเปอร์ รัฐมิสซิสซิปปี จบการศึกษาด้านกฎหมายจากมหาวิทยาลัยเวอร์จิเนีย และเริ่มประกอบอาชีพทนายความ ในปี ค.ศ. 1947 สเตนนิสได้รับเลือกเป็นสมาชิกวุฒิสภาสหรัฐจากรัฐมิสซิสซิปปี เขาดำรงตำแหน่งนี้เป็นเวลานานถึง 41 ปี และกลายเป็นวุฒิสมาชิกที่มีอาวุโสสูงสุดของวุฒิสภาในช่วง 8 ปีสุดท้ายของวาระ 

สเตนนิสมีบทบาทสำคัญในกิจการกองทัพเรือสหรัฐ เขาเป็นผู้ริเริ่มกฎหมายสำคัญหลายฉบับเกี่ยวกับกองทัพเรือ เป็นผู้สนับสนุนการพัฒนากองทัพเรือให้มีความทันสมัยและเข้มแข็ง และผลักดันให้มีการสร้างเรือบรรทุกเครื่องบินพลังงานนิวเคลียร์ชั้นนิมิตซ์ จนได้รับการยกย่องว่าเป็น "บิดาแห่งกองทัพเรือสหรัฐสมัยใหม่" ในปี ค.ศ. 1993 ชื่อของเขาถูกนำไปตั้งให้แก่เรือบรรทุกเครื่องบิน ยูเอสเอส จอห์น ซี. สเตนนิส (CVN-74) (USS John C. Stennis) เพื่อเป็นเกียรติแก่ผลงานและความทุ่มเทของเขาที่มีต่อกองทัพเรือ
# ประเทศอิเควทอเรียลกินีในกีฬามหาวิทยาลัยโลกฤดูร้อน 2021
ประเทศอิเควทอเรียลกินี เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023

 ผู้เข้าแข่งขัน 

 ชนิดกีฬา ชาย หญิง รวมกรีฑา 1  0  1

 กรีฑา 

ชาย
ประเภทลู่
 นักกีฬา รายการ ฮีต รอบรองฯ ชิงชนะเลิศ ผล  อันดับ ผล  อันดับ ผล  อันดับ เรมิจิโอ ซานตานเดร์ บียารูเบีย  200 เมตรไม่ได้เริ่ม
# เอลีอับ
เอลีอับ  เป็นชื่อผู้ชายที่ปรากฏในคัมภีร์ฮีบรูสามครั้ง โดยเป็นบุตรของเฮโลน ปัลลู และเจสซี ตามลำดับ มีเพียงแค่คนสุดท้ายเท่านั้นที่มีการลงรายละเอียด

เอลีอับบุตรเฮโลน
หนังสือกันดารวิถี 1:9 ระบุไว้ว่า เอลีอับบุตรเฮโลนเป็นหนึ่งในผู้นำชนเผ่าอิสราเอล และเจ้าชายจากตระกูลเศบูลุน

เอลีอับบุตรปัลลู
หนังสือกันดารวิถี 16:1 และหนังสือกันดารวิถี 26:8-9 ระบุว่าเอลีอับเป็นบุตรของปัลลู และเป็นบิดาของเนมูเอล ดาธาน และอาบีรัม จากตระกูลรูเบน

เอลีอับบุตรเจสซี
เอลีอับแห่งเบธเลเฮมจากเผ่ายูดาห์เป็นบุตรคนโตของเจสซี (และ) และเป็นพี่ชายของดาวิด เขาดูสูงและมีขนดก และเป็นบุคคลแรกที่ศาสดาซามูเอลพิจารณาเป็นกษัตริย์อิสราเอล หลังผิดวังกับพระเจ้าซาอูล1 ซามูเอล 16:6 รูปลักษณ์ของเขาตรงกับสิ่งที่ซามูเอลมองเห็นกับซาอูลในตอนแรก และซามูเอลอาจพิจารณาให้เขาเป็นผู้ที่ 'พระองค์ทรงเจิมตั้งไว้'Ellicott's Commentary for Modern Readers on 1 Samuel 16, accessed 11 May 2017 อย่างไรก็ตาม พระเจ้าตรัสแก่ซามูเอลว่าเอลีอับไม่ได้มีใจพอที่จะเป็นกษัตริย์แห่งอิสราเอล:

อย่าตัดสินจากรูปร่างหน้าตาหรือส่วนสูง ... แต่องค์พระผู้เป็นเจ้ามองดูจิตใจ1 ซามูเอล 16:7

ซามูเอลจึงพิจารณาคัดเลือกพี่น้องของเอลีอับแต่ละคน ผู้อธิบายบางคนเสนอแนะว่าเหตุที่เอลีอับถูกปฏิเสธเป็นเพราะอารมณ์โกรธ เนื่องจากเขาโต้แย้งกับดาวิดก่อนที่ดาวิดจะไปสู้กับโกลิอัท โดยกล่าวหาดาวิดว่าหยิ่งผยองและอวดดี1 ซามูเอล 17:28
# มายนาวี เซ็นได
มายนาวี เซ็นได (マイナビ仙台レディース) เป็นสโมสรฟุตบอลหญิงที่แข่งในวีเมนเอมพาวเวอร์เมนต์ลีกซึ่งเป็นลีกฟุตบอลของประเทศญี่ปุ่น โดยมีถิ่นกำเนิดคือเมืองเซ็นได

 สนามกีฬา 
thumb|สนามกีฬายูร์เทค เซ็นได
thumb|สนามกีฬามิยางิ
thumb|ใน ค.ศ. 2023 มายนาวีได้รับการบันทึกจำนวนผู้เข้าร่วมสูงสุดในวีเมนเอมพาวเวอร์เมนต์ลีก

สนามกีฬาเหย้าของพวกเธอคือสนามกีฬายูร์เทค เซ็นได ในเขตอิซูมิ เซ็นได แม้ว่าจะมีเกมเหย้าบางเกมที่แข่งที่สนามกีฬามิยางิที่อยู่ใกล้เคียงก็ตาม

สนามกีฬาเซ็นไดติดอันดับหนึ่งในสนามกีฬาชั้นนำในญี่ปุ่นในด้านรูปลักษณ์, ความสะดวกสบาย และการเข้าถึงได้ รวมถึงครั้งหนึ่งเคยได้รับการจัดอันดับเป็นอันดับสองในการประเมินโดยสื่อฟุตบอลที่มีชื่อเสียงของประเทศญี่ปุ่น นอกจากนี้ ทีมอัซซูร์รียังใช้สนามกีฬาแห่งนี้เป็นที่ตั้งแคมป์ในช่วงฟุตบอลโลก 2002

ส่วนสนามกีฬามิยางิมีชื่อเสียงไม่เพียงแต่สำหรับทีมชาติญี่ปุ่นเท่านั้น แต่ยังเป็นสถานที่จัดการแข่งของทีมชาติอาร์เจนตินาในฟุตบอลโลก 2002 เช่นกัน

และในฤดูกาล 2022–2023 มายนาวี เซ็นได มีจำนวนผู้ชมเป็นอันดับสามของการแข่งวีเมนเอมพาวเวอร์เมนต์ลีก

 มาสคอต 

 มายวี 
 ปรากฏตัวครั้งแรกที่โตเกียวเกิลส์คอลเลกชันในเดือนกุมภาพันธ์ ค.ศ. 2021
 เป็นเด็กผู้หญิงจากเดเนบและเติบโตที่เซ็นได โดยมีแอลตานะและเวกัตตะเป็นเพื่อน
 ด้วยการรวมคำว่า "มาย" จากมายนาวี และคำว่า "วี" จากวิกทอรี ทางสโมสรจึงตั้งชื่อว่า "มายวี" ซึ่งเป็นชื่อที่เรียกง่ายที่หลายคนคุ้นเคย รวมถึงผู้สนับสนุนเช่นกัน
 มาสคอตนี้ไม่ใช่สัตว์โดยเฉพาะ ตัวละครดังกล่าวได้รับแรงบันดาลใจจากดาวเดเนบ ซึ่งเป็นหนึ่งในแนวเส้นสามเหลี่ยมฤดูร้อน โดยมีลวดลายคือมายนาวีเวฟ รวมถึงหมวกพระจันทร์ที่เกี่ยวข้องกับดาวนี้และเมืองเซ็นได

 ผู้เล่น 

 ทีมชุดใหญ่ 

 ผู้เล่นที่โดดเด่น 
  อายะ ซาเมชิมะ (ค.ศ. 2012–2014)
  นานะ อิจิเซะ (ค.ศ. 2016–2023)
  เคตลิน ฟอร์ด (ค.ศ. 2017)
  แคทรีนา กอร์รี (ค.ศ. 2017)
  มามิโกะ มัตสึโมโตะ (ค.ศ. 2020–ปัจจุบัน)
  ฟูกะ นางาโนะ (ค.ศ. 2021)
  ฮินาตะ มิยาซาวะ (ค.ศ. 2021–2023, รองเท้าทองคำฟุตบอลโลกหญิง 2023)
  เอมิ นากาจิมะ (ค.ศ. 2022–ปัจจุบัน)
# กีฬาสกีลงเขาในโอลิมปิกเยาวชนฤดูหนาว 2024 – ซูเปอร์-จี บุคคลหญิง
กีฬาสกีลงเขาในโอลิมปิกเยาวชนฤดูหนาว 2024 – ซูเปอร์-จี บุคคลหญิง เป็นการแข่งขันกีฬาสกีลงเขาหนึ่งในเก้ารายการที่จัดแข่งขันในกีฬาโอลิมปิกเยาวชนฤดูหนาว 2024 ระหว่างวันที่ 21 มกราคม ค.ศ. 2024 ที่ไฮวันรีสอร์ท อำเภอช็องซ็อน ประเทศเกาหลีใต้

 ผลการแข่งขัน 
รอบแรกเวลา 10:00 น.

 อันดับ  บิบ  นักกีฬา  ประเทศ  เวลา  Diff   10 คามิลล่า วานนี่   53.54    14 อีวา แชคเนอร์   53.61  +0.07   11 ไชแอนน์ เซนเดอร์   53.75  +0.21 4  6 จัสติน เฮอร์ซ็อก   53.96  +0.42 5  8 ฟาเบียน เวนเกอร์   54.01  +0.47 6  22 นิโคล เบก   54.22  +0.68 6  15 จอร์เจียโคลอมบ์   54.22  +0.68 8  46 แอสทริด เฮดิน   54.32  +0.78 9  18 ลีโอนไทน์เคอร์ดี้   54.37  +0.83 10  17 ซารา เทสตุต-จีสไตร์   54.38  +0.84 11  16 อันโทเนีย ไรชล์   54.51  +0.97 12  1  แจซมิน เฟอร์นันเดซ    54.72  +1.18 13  13 โรมี เอิร์ต   54.89  +1.35 14  47 มาจา วโรชิตซ์   55.13  +1.59 15  60 ลีน่า กุสตาฟสัน   55.36  +1.82 16  2 เวโรนิกา โชโรโบวา   55.38  +1.84 17  3 นิโคลา โคโมรอฟสกา   55.52  +1.98 18  45 อเล็กซานดรา สโกโรโคโดวา   55.71  +2.17 19  19 แคทริน คูเดียลาสโควา   55.96  +2.42 20  24 มาทิลเด พินิลลา   56.07  +2.53 21  36 มิโกะโตะ โอนิชิ   56.08  +2.54 22  48 มารีอา อาบัด   56.16  +2.62 22  23 คริสติน่า วินเชลล์   56.16  +2.62 24  32 เกีย สุนี   56.21  +2.67 25  51 เอมิลี บียอร์กสเตน   56.25  +2.71 26  37 ฮินาตะ ฟุคาซาวะ   56.42  +2.88 27  38 มอลลี่ บัตเลอร์   56.44  +2.90 28  29 โลล่า บลอง   56.52  +2.98 29  31 หลุยส์ ลุนด์ควิสต์   56.59  +3.05 30  58 เอเลน่า ดราปาโลวา   56.66  +3.12 31  30 ลาน่า ปุชนิก   56.79  +3.25 32  28 ลาน่า ฮิลแบรนด์   56.94  +3.40 33  27 ลาร่า มาร์กธาเลอร์   57.13  +3.59 34  54 ชาร์ล็อตต์ วิกกินส์   57.39  +3.85 35  21 ฟลอเรนเซีย อารัมบูโร   57.52  +3.98 36  34 รูบี้ ฟูลเลอร์ตัน   57.56  +4.02 37  26 อานา เมอร์ค   57.79  +4.25 38  35 เอภา แมคเคนน่า   58.03  +4.49 39  33 มิลลา อันวันเดอร์   58.27  +4.73 40  41 ฟรีดา ซาอิโควา   58.48  +4.94 41  53 เอ็มม่า ทัมเมกิ   58.70  +5.16 42  52 ชเว เยริน   59.24  +5.70 43  57 ชองซึงยอน   59.44  +5.90 44  50 ลีนาเย     +7.09 45  43 จางกุ้ยหยวน     +8.12 46  42 มารีอา โสโรคมานุก     +8.30 47  59 วังหนิง     +8.73 48  56 นาเฮีย วิเอรา ดา ฟอนเต     +8.76 49  40 ซาบีน่า เรเจโปวา     +10.53  4 ชาร์ล็อตต์ แกรนดิงเจอร์    5 อานา โบคาล  7 แอนนิกา ฮันท์  9 วาเนซา วัลกาโนวา  12 ริต้า แกรนรัวซ  20 มีอา โชร็อกวิคา  25 อาดา มาร์ตติลา   39 อิโออาน่า คอร์ลาสเตอานู   44 ลักษมี ไร่  49 เอลซา เฟลิเซียลโล  55 คาลิอุน คูเดอร์ชูลูน  61 เคียน่า ซัคคาล
# กีฬาสกีลงเขาในโอลิมปิกเยาวชนฤดูหนาว 2024 – ซูเปอร์-จี บุคคลชาย
กีฬาสกีลงเขาในโอลิมปิกเยาวชนฤดูหนาว 2024 – ซูเปอร์-จี บุคคลชาย เป็นการแข่งขันกีฬาสกีลงเขาหนึ่งในเก้ารายการที่จัดแข่งขันในกีฬาโอลิมปิกเยาวชนฤดูหนาว 2024 ระหว่างวันที่ 21 มกราคม ค.ศ. 2024 ที่ไฮวันรีสอร์ท อำเภอช็องซ็อน ประเทศเกาหลีใต้

 ผลการแข่งขัน 
รอบแรกเวลา 14:00 น.

 อันดับ  บิบ  นักกีฬา  ประเทศ  เวลา  Diff   14 เบนโน แบรนดิส   54.42    4 อาซาจา สตอร์ม   54.43  +0.01   8 อันเดรจ บาร์นาส   54.78  +0.36 4  20 ฟลอเรียน นอยเมเยอร์   54.87  +0.45 5  16 เลียม ลิลเจนบอร์ก   54.88  +0.46 6  10 นิโคลัส ควินเตโร   54.98  +0.56 7  15 เอลเลียต เวสต์ลันด์   54.99  +0.57 8  19 โรเบิร์ต คลาร์ก   55.12  +0.70 9  27 โทมัส คาร์นาฮาน   55.14  +0.72 10  25 สจ๊วต บรูซ   55.17  +0.75 11  3 โรมิโอโร้ก   55.20  +0.78 12  21 โจนาส ไฟช์เตอร์   55.21  +0.79 13  26 เฮมิ ไมเคิล   55.23  +0.81 14  33 แซค คาร์ริก-สมิธ   55.36  +0.94 14  17 ลีโอ เชเรอร์   55.36  +0.94 16  61 อเล็กซานเดอร์ แอ็กซ์ สวาร์ตซ   55.41  +0.99 17  13 ลีออน ฮาฟเนอร์   55.43  +1.01 18  29 เอโดอาร์โด ซิโมเนลลี   55.57  +1.15 19  28 โรเมน มอนนีย์   55.71  +1.29 20  18 ยานิส ฮาวเซอร์มันน์   55.86  +1.44 21  32 อัลติ เปียร์โร   55.90  +1.48 22  23 ซัคเคียส พอลเซน   55.95  +1.53 23  9 ลาร์ส ฮอร์วาธ   56.03  +1.61 24  45 ปิเอโตร สซีซา   56.09  +1.67 25  24 จากา สกราจาน   56.15  +1.73 26  5 เออร์โฮ เรชาร์ด   56.19  +1.77 27  51 นีโอ คามาดะ   56.20  +1.78 28  2 โนอาห์ เจียเนซินี   56.25  +1.83 29  34 ซิกกี้ เวอร์โดลจัก   56.27  +1.85 30  1 ซัลวาดอร์ คอร์เนลลา กีต้าร์ต   56.58  +2.16 31  52 โนอาห์ มิลโควิช   56.59  +2.17 32  35 เอเมริกกองโจร   56.79  +2.37 33  11 แนช ฮวต-มาร์แชนด์   57.07  +2.65 34  7 มิฮา โอเซอร์บัน   57.11  +2.69 35  64 มิลาน ชไนเดอร์   57.20  +2.78 36  36 ฟินเลย์ วิลสัน   57.21  +2.79 37  59 คิมเซฮยอน   57.35  +2.93 38  41 อัครสาวก วูจิโอคัส
    57.43  +3.01 39  53 มาร์คัส เมสิลา   57.55  +3.13 40  50 คิมจูฮยอน   58.21  +3.79 41  42 อิสซา ลาเบอร์เด ดิต เปเร   58.35  +3.93 42  60 ฮิวโก้ ลีโอเนลลี   58.79  +4.37 43  40 ลูก้า โพเบไร   59.12  +4.70 44  38 โอเล็กซานเดอร์ ปัทซาฮาน   59.41  +4.99 45  43 รอสติสลาฟ โคคลอฟ   59.54  +5.12 46  39 ติมูร์ ชาคิรอฟ   59.67  +5.25 47  54 เราวน ไรคูลอฟ     +5.82 48  62 พอลส์ เพเทริส ปราคานส์     +6.10 49  44 หวังซวย     +9.13  6 แดเนียล ปาลิช    12 เจวิน ปาล์มควิสต์  30 กัล ฮัจดินจาก  31 สตานิสลาฟ ซาร์ซินสกี้  65 ลี ฮยอนโฮ   22 สตานิสลาฟ โควาร์   37 อาตานัส เปตรอฟ  46 โทมัส คาน โอนอล แลง  47 อองรี ริเวอร์ส ที่ 4  48 บรานิสลาฟ เปโควิช  49 มานไลจาฟ เมียงไกบาตอร์   55 ฮาคอบ ฮาโคเบียน  56 อเล็กซานเดอร์ เอล ฮาเยก  57 อาลี โบลูกัต  58 ชโฮวัง มิงยูร์ ทามัง  63 อเล็กซานดรู มาเต โออันเซีย
# โคลัมบัสฟิวรี
โคลัมบัสฟิวรี  เป็นทีมวอลเลย์บอลในร่มระดับอาชีพสัญชาติอเมริกัน ซึ่งตั้งอยู่ในโคลัมบัส รัฐโอไฮโอ โดยเป็นหนึ่งในเจ็ดสมาชิกก่อตั้งของโปรวอลเลย์บอลเฟเดอเรชัน ซึ่งทีมฟิวรีเริ่มแข่งในฤดูกาลแรกของลีกฤดูกาล 2024 และทีมฟิวรีแข่งเกมเหย้าที่เนชันไวด์อะรีนา

 ประวัติ 
เมื่อวันที่ 17 กุมภาพันธ์ ค.ศ. 2023 มีการประกาศว่าโคลัมบัสจะเป็นหนึ่งในเมืองใหญ่ที่ได้รับสิทธิโปรวอลเลย์บอลเฟเดอเรชันสำหรับฤดูกาลแรกของลีก ส่วนชื่อ, โลโก้ และสีของทีมฟิวรีได้รับการเปิดเผยเมื่อวันที่ 12 เมษายน

อนึ่ง เมื่อวันที่ 13 พฤศจิกายน ค.ศ. 2023 มีการประกาศว่าโจ เบอร์โรว์ กองหลังทีมซินซินแนติเบงกอลส์, จิม เบอร์โรว์ ผู้เป็นพ่อของเขา และโรบิน เบอร์โรว์ ซึ่งเป็นแม่ของเขากำลังเข้าร่วมกลุ่มเจ้าของทีมฟิวรี

 บัญชีรายชื่อ 
ทีมปัจจุบัน ณ วันที่ 24 มกราคม ค.ศ. 2024

 หมายเลข ผู้เล่น ตำแหน่ง ความสูง1 เรเนล โจนส์ตัวบล็อกกลาง6 ฟุต 3 นิ้ว2 ไรมาริเอลิ ซานโตสตัวเซต5 ฟุต 10 นิ้ว3 บาเลเรีย เลออนตัวรับอิสระ5 ฟุต 6 นิ้ว6 มาเรีย สชเลเฆลตัวตีด้านนอก6 ฟุต 0 นิ้ว7 เอเชีย โอนีลตัวบล็อกกลาง6 ฟุต 3 นิ้ว8 เรแกน คูเปอร์ตัวตีด้านนอก6 ฟุต 2 นิ้ว9 ซาแมนธา เดร็คเซิลตัวตีตรงข้าม6 ฟุต 4 นิ้ว13 แอชลีย์ เวนซ์ตัวตีตรงข้าม6 ฟุต 3 นิ้ว15 อิบาเนีย ออร์ติซ เดเฆซุสตัวตีด้านนอก/ตัวรับอิสระ5 ฟุต 10 นิ้ว16 เจนนา โรเซนธาลตัวบล็อกกลาง6 ฟุต 6 นิ้ว17 เมแกน คอร์ตนีย์-ลัชตัวตีด้านนอก6 ฟุต 1 นิ้ว18 เจไนเซีย มอร์ตัวตีด้านนอก6 ฟุต 0 นิ้ว23 เคตลิน ฮอร์ดตัวบล็อกกลาง6 ฟุต 4 นิ้ว31 แกเบรียล บลอสซัมตัวเซต5 ฟุต 9 นิ้ว
# มีคายาห์
มีคายาห์ (Mīḵāyəhū "ใครเหมือนยาห์?"Peter J. Leithart 1 & 2 Kings 2006 - Page 161 "Pressed by Jehoshaphat, Ahab reluctantly brings Micaiah, whose name means “who is like Yah?") บุตรอิมลาห์ เป็นผู้เผยพระวจนะในคัมภีร์ฮีบรู เป็นหนึ่งในลูกศิษย์ 4 คนของเอลียาห์J. D., Eisenstein, Otzar Midrashim, vol.1 (New York: Noble, 1915), p. 173. Hupat Etivahu, part four, number 47 ระวังสับสนกับมีคาห์ผู้เผยพระวจนะของหนังสือมีคาห์
# อาหัสยาห์แห่งยูดาห์
อาหัสยาห์ (;  Okhozias) หรือ  เยโฮอาหาส (2 พงศาวดาร 21:17; 2 พงศาวดาร 25:23) เป็นกษัตริย์ลำดับที่ 6 ของราชอาณาจักรยูดาห์ และเป็นพระราชโอรสของเยโฮรัมและอาธาลิยาห์พระราชธิดา (หรืออาจเป็นพระขนิษฐา) ของกษัตริย์อาหับแห่งอิสราเอล อาหัสยาห์ยังเป็นกษัตริย์แห่งยูดาห์พระองค์แรกที่สืบเชื้อสายมาจากทั้งราชวงศ์ดาวิดและราชวงศ์อม-รีผ่านทางอาธาลิยาห์ผู้เป็นทั้งพระราชมารดาและผู้สืบราชบัลลังก์ถัดจากอาหัสยาห์

ใน 2 พงศ์กษัตริย์ 8:26 อาหัสยาห์มีพระชนมายุ 22 พรรษาเมื่อทรงขึ้นครองราชย์ และครองราชย์ในเยรูซาเล็มเป็นเวลา 1 ปี ส่วน 2 พงศาวดาร 22:2 ระบุว่าพระองค์มีพระชนมายุ 42 พรรษาเมื่อทรงขึ้นครองราชย์ นักวิชาการส่วนใหญ่เห็นว่า 42 พรรษาใน 2 พงศาวดาร 22:2 เป็นการคัดลอกมาผิดจาก 22 พรรษาในความดั้งเดิม พระชนมายุ 22 พรรษายังปรากฏใน 2 พงศาวดาร 22:2 ของฉบับภาษากรีกและซีเรียบางฉบับ 

William F. Albright ระบุรัชสมัยของอาหัสยาห์ว่าเป็น 842 ปีก่อนคริสตกาล ส่วน E. R. Thiele ระบุเป็น 841/840 ปีก่อนคริสตกาลEdwin R. Thiele, The Mysterious Numbers of the Hebrew Kings (3rd ed.; Grand Rapids, MI: Zondervan/Kregel, 1983) 101, 217.
# กีรติปุระ
กีรติปุระ (, Kirtipur; เนปาลภาษา: किपू กิปู) เป็นเทศบาลและนครโบราณในประเทศเนปาล ตั้งอยู่ในหุบเขากาฐมาณฑุ ห่างไป 5 กิโลเมตรทางใต้ของนครกาฐมาณฑุ เดิมทีเป็นชุมชนของชาวเนวาร์ กีรติปุระเป็นหนึ่งในห้าเทศบาลที่มีความหนาแน่นในหุบเขากาฐมาณฑุ โดยอีกสี่แห่งคือนครกาฐมาณฑุ ลลิตปุระ, ภักตปุระ และ มัธยปุระฐิมิ กีรติปุระในปัจจุบันเป็นหนึ่งในจุดหมายปลายทางการท่องเที่ยวทั้งจากธรรมชาติและวัฒนธรรม ในปี 2008 กีรติปุระได้รับการขึ้นทะเบียนเป็นแหล่งมรดกโลกเบื้องต้นของยูเนสโก

ประชากรในเทศบาลมีขนาด 81,578 คน ตามสำมะโนปี 2021 และมีอัตราการรู้หนังสือ 88.8%

เดิมทีกีรติปุระตั้งรกรากโดยชาวเนวาร์ และในปัจจุบันยังคงเป็นศูนย์กลางหนึ่งของวัฒนธรรมเนวาร์ ทางใต้ของเมืองมีเขาจามปาเทวี (Champa Devi Hill) ห้อมล้อมอยู่ ซึ่งในวันปีใหม่เนปาล ผู้คนจากรอบหุบเขากาฐมาณฑุมีธรรมเนียมในการไต่เขาลูกนี้ ในปี 1767 กีรติปุระถูกผนวกเข้ากับอาณาจักรโกรข่าลิโดยกษัตริย์ปฤวีนารายัณชาห์ ในการเข้ายึกครองกีรติปุระหลังรุกเมืองเป็นครั้งที่สามนี้ กษัตริย์ได้สั่งให้ตัดจมูกของชาวเมืองทุกคนทั้งชายและหญิงที่อายุมากกว่า 13 ปี Page 319. Page 383.

หนึ่งในสถานที่สำคัญคือบาฆไภรพมนเทียร ซึ่งเป็นมนเทียรพระไภรวะในอวตารรูปเสือดุร้าย เชื่อกันว่าพระไภรวะเป็นเทพผู้คุ้มครองกีรติปุระ
# อาธาลิยาห์
อาธาลิยาห์ ( Gotholía) อาจเป็นพระราชธิดาของกษัตริย์อม-รี หรืออาจเป็นพระราชธิดาของกษัตริย์อาหับกับราชินีเยเซเบลแห่งราชอาณาจักรอิสราเอล เป็นราชินีแห่งราชอาณาจักรยูดาห์ในฐานะพระมเหสีของกษัตริย์เยโฮรัมเชื้อสายของดาวิด ภายหลังอาธาลิยาห์ขึ้นเป็นกษัตรีแห่งยูดาห์ในช่วงราว 841–835 ปีก่อนคริสตกาล

 ช่วงเวลาของรัชสมัย 
William F. Albright ระบุช่วงรัชสมัยของอาธาลิยาห์ว่าเป็น 842–837 ปีก่อนคริสตกาล ส่วน Edwin R. Thiele ระบุเป็นตั้งแต่ 842/841 ถึง 836/835 ปีก่อนคริสตกาลEdwin R. Thiele, The Mysterious Numbers of the Hebrew Kings (3rd ed.; Grand Rapids, MI: Zondervan/Kregel, 1983). อย่างไรก็ตาม การระบุปีเริ่มต้นรัชสมัยของอาธาลิยาห์เป็น 842/841 ปีคริสตกาลนั้นเป็นปีก่อนหน้าปี  841/840 ปีก่อนคริสกาลซึ่งเป็นปีที่ Thiele ระบุว่าเป็นปีที่อาหัสยาห์พระราชโอรสของอาธาลิยาห์สิ้นพระชนม์ ข้อมูลที่ขัดแย้งกันนี้ Thiele ไม่ได้แก้ไข
# สมเด็จพระจักรพรรดินี พระบรมอัยยิกาเจ้า
สมเด็จพระจักรพรรดินี พระบรมอัยยิกาเจ้า แบบภาษาจีนฮกเกี้ยน '''ไทฮองไทเฮา''' หรือแบบภาษาจีนกลาง ไท่หวงไท่โฮ่ว (; ญี่ปุ่น: ไทโคไทโกะ;โรมาจิ: taikōtaigō ; 
เกาหลี: แทฮวังแทฮู (태황태후) ; ภาษาอังกฤษเรียกว่า '''Grand empress dowager''' หรือ '''Grand empress mother''') เป็นพระราชอิสริยยศสำหรับสมเด็จพระอัยยิกาของจักรพรรดิในประเทศจีน ญี่ปุ่น เกาหลี เวียดนาม เป็นต้น พระราชอิสริยยศนี้ใช้ในเฉพาะราชวงศ์ที่มีสถานะเป็นอิมพีเรียล โดยทั่วไปถือว่ามีสถานะสูงกว่า ไท่หวางไท่โฮ่ว (太王太后) และ ต้าหวางต้าเฟย (大王大妃)《老學庵筆記/卷四》：「熙寧、元豐間稱曹太皇為太母。元祐中，稱高太皇為太母」

thumb|ราชวงศ์หมิง เฉิงเซี่ยวเจาไท่หวงไท่โฮ่ว (ค.ศ. 1379 - 20 พฤศจิกายน ค.ศ. 1442)

 ในประเทศจีน 

ไท่หวงไท่โฮ่ว (太皇太后) เรียกอย่างย่อว่า ไท่หวง (太皇) หรือ ไท่หมู่ (太母; "สมเด็จพระอัยยิกาเจ้า") เป็นพระราชอิสริยยศสำหรับสมเด็จพระอัยยิกาในองค์จักรพรรดิ

ไทหวงไท่โฮ่วพระองค์แรกของจีนคือ จักรพรรดินีหลี่ ซึ่งมีพระชนม์ชีพอยู่ในช่วงต้นราชวงศ์ฮั่น และไท่หวงไท่โฮ่วคนสุดท้ายของจีนคือ ซูสีไทเฮา ซึ่งมีพระชนม์ชีพอยู่ในช่วงปลายราชวงศ์ชิง定徽號慈禧端佑康頤昭豫莊誠壽恭欽獻崇熙太皇太后。

ในการที่จะได้รับการเคารพในฐานะไท่หวงไท่โฮ่วไม่ได้ขึ้นอยู่กับเพียงความสัมพันธ์ทางสายเลือดกับจักรพรรดิ แต่ยังขึ้นอยู่กับความสัมพันธ์ทางกฎหมายกับจักรพรรดิอีกด้วย กล่าวคือ ไท่หวงไท่โฮ่วอาจมีความสัมพันธ์ทางสายเลือดกับจักรพรรดิ หรือไท่หวงไท่โฮ่วอาจไม่ได้มีความสัมพันธ์ทางสายเลือดกับจักรพรรดิ แต่มีความสัมพันธ์ทางกฎหมายก็ได้

 ในประเทศญี่ปุ่น 

พระบรมราชอิสริยยศ ไทโคไทโกะ (たいこうたいごう, 太皇太后) ปรากฏในช่วงปลายยุคอาซูกะ

 ในประเทศเกาหลี 

ในรัชสมัยพระเจ้าโกจงได้ยกเกาหลีขึ้นเป็นจักรวรรดิเกาหลีPassport of Korean Empire from National Museum of Korean Contemporary History จึงทำให้พระอัยยิกาของจักรพรรดิเกาหลีมีพระบรมราชอิสริยยศเปลี่ยนจาก แดวังแดบี (대왕대비;大王大妃) เป็น แทฮวังแทฮู (태황태후;太皇太后)
# ไท่หวางไท่โฮ่ว
สมเด็จพระอัยยิกาเจ้า หรือ ไท่หวางไท่โฮ่ว  ในภาษาอังกฤษ เรียกว่า "Queen Grandmother" เป็นพระอิสริยยศอย่างเป็นทางการ สำหรับพระอัยยิกาใน "หวาง หรือ อ๋อง (王)" คือ พระมหากษัตริย์แห่งรัฐ โดยทั่วไปถือว่ามีสถานะรองจาก ไท่หวงไท่โฮ่ว (太皇太后) ที่เป็นอิมพีเรียล สำหรับพระอิสริยยศที่คล้ายคลึงกับไท่หวางไท่โฮ่ว เช่น ต้าหวางต้าเฟย หรือ แทวังแดบี ตามสำเนียงเกาหลี (大王大妃) และ ต้าหวางต้าโฮ่ว (大王大后)傅瑶，汉元帝妃，原名淳于瑶，母亲是淳于衍，自幼被傅子元收养，认为哥哥，改姓傅。她是元帝最宠爱的妃子。傅妃聪明伶俐，善解人意，所以在宫中的人缘极好，虽受宠于元帝，但并不遭众嫔妃的嫉妒。汉元帝即位后，想把皇后的凤冠戴在傅妃的头上。但是，在他那个时代，刘骜既立为皇太子，皇后的桂冠按传统的规制当属于王妃。元帝整整跨躇了三天，他还原引来非议，最后还是无可奈何地立王妃为皇后。

 อ้างอิง
# ยูเอสเอส นิวเจอร์ซีย์ (BB-62)
ยูเอสเอส นิวเจอร์ซีย์ (BB-62)  เป็นเรือประจัญบานลำที่สองในชั้นไอโอวา และเป็นเรือลำที่สองของกองทัพเรือสหรัฐที่ใช้ชื่อตามรัฐนิวเจอร์ซีย์ เรือได้รับฉายาที่น่ารักว่า "บิกเจ" (Big J) นิวเจอร์ซีย์ได้รับดาวยุทธการ (battle star) มากกว่าเรือในชั้นไอโอวาอีก 3 ลำ และเป็นเรือประจัญบานของสหรัฐเพียงลำเดียวที่ทำหน้าที่สนับสนุนการยิงปืนใหญ่ในช่วงสงครามเวียดนาม

ในช่วงสงครามโลกครั้งที่สอง ยูเอสเอส นิวเจอร์ซีย์ ได้ปฏิบัติภารกิจโจมตีเป้าหมายบนเกาะกวมและโอกินาวะ นอกจากนี้ยังทำหน้าที่คุ้มกันเรือบรรทุกเครื่องบินที่ดำเนินการโจมตีหมู่เกาะมาร์แชลล์ ในช่วงสงครามเกาหลี เรือยังเข้าร่วมในการโจมตีชายฝั่งของเกาหลีเหนือ จากนั้นจึงปลดประจำการและเข้าประจำการในกองเรือสำรองของกองทัพเรือสหรัฐ ซึ่งเป็นที่รู้จักกันในชื่อ "กองเรือมอทบอล" (mothball fleet) ในปี 1968 นิวเจอร์ซีย์ ถูกนำกลับมาใช้งานอีกครั้งและส่งไปประจำการที่เวียดนามเพื่อสนับสนุนกองกำลังสหรัฐ ต่อมาในปี 1969 ก็ได้ปลดประจำการเป็นครั้งที่สอง จากนั้นในช่วงทศวรรษที่ 1980 เรือได้รับการปรับปรุงให้ทันสมัยตามโครงการ "กองทัพเรือ 600 ลำ" (600-ship Navy program) โดยติดตั้งขีปนาวุธและนำกลับมาใช้งานอีกครั้ง ในปี 1983 ยูเอสเอส นิวเจอร์ซีย์ ได้เข้าร่วมปฏิบัติการของสหรัฐในช่วงสงครามกลางเมืองเลบานอน

ยูเอสเอส นิวเจอร์ซีย์ ปลดประจำการเป็นครั้งสุดท้ายในปี 1991 หลังจากรับใช้กองทัพเรือสหรัฐมานานถึง 21 ปี ในช่วงเวลานั้น เรือได้รับประกาศนียบัตรยกย่องชมเชย (Navy Unit Commendation) สำหรับภารกิจในเวียดนาม และ 19 ดาวยุทธการสำหรับการปฏิบัติภารกิจรบในสงครามโลกครั้งที่สอง สงครามเกาหลี สงครามเวียดนาม สงครามกลางเมืองเลบานอน และภารกิจในอ่าวเปอร์เซีย หลังจากปลดประจำการ เรือได้ถูกเก็บรักษาไว้ในกองเรือสำรองเป็นเวลาสั้น ๆ ก่อนที่จะถูกบริจาคให้กับองค์กร Home Port Alliance ในเมืองแคมเดน รัฐนิวเจอร์ซีย์ เพื่ออนุรักษ์ไว้เป็นพิพิธภัณฑ์อย่างถาวรตั้งแต่วันที่ 15 ตุลาคม 2001
# โยอาช
โยอาช  (;) หรือ เยโฮอาช  เป็นกษัตริย์ลำดับที่ 8 ของราชอาณาจักรยูดาห์ และเป็นพระราชโอรสของอาหัสยาห์พระองค์เดียวที่รอดชีวิตจากการสังหารหมู่ราชตระกูลตามพระเสาวนีย์ของอาธาลิยาห์ที่เป็นพระอัยกีของโยอาช พระราชมารดาของโยอาชคือศิบียาห์ชาวเบเออร์เชบา โยอาชมีพระชนมายุ 7 พรรษาเมื่อทรงขึ้นครองราชย์ พระองค์ครองราชเป็นเวลา 40 ปี"Joash", Jewish Encyclopedia (2 พงศ์กษัตริย์ 12:1, 2 พงศาวดาร 24:1) ผู้สืบราชบัลลังก์ถัดจากพระองค์คืออามาซิยาห์ผู้เป็นพระราชโอรส กล่าวกันว่าโยอาชเป็นกษัตริย์ผู้ชอบธรรม "ตลอดชั่วอายุของเยโฮยาดาปุโรหิต" (2 พงศาวดาร 24:2) แต่หันเหจากความซื่อสัตย์ต่อพระยาห์เวห์ไปหลังการเสียชีวิตของเยโฮยาดา (2 พงศาวดาร 24:17-19)

วิลเลียม เอฟ. ออลไบรต์ (William F. Albright) ระบุช่วงรัชสมัยของพระองค์เป็นช่วง 837–800 ปีก่อนคริสตศักราช ส่วนเอ็ดวิน อาร์ ทีเลอ (Edwin R. Thiele) ระบุเป็นช่วง 835–796 ปีก่อนคริสตศักราชEdwin R. Thiele, The Mysterious Numbers of the Hebrew Kings (3rd ed.; Grand Rapids, MI: Zondervan/Kregel, 1983) 217.

 บรรพบุรุษ
# ยูเอสเอส อิลลินอย (BB-65)
ยูเอสเอส อิลลินอย (BB-65)  เป็นเรือประจัญบานลำที่ 5 ในชั้นไอโอวาที่วางกระดูกงูสำหรับกองทัพเรือสหรัฐ ในช่วงสงครามโลกครั้งที่สอง แม้ว่าโครงการนี้จะไม่สำเร็จลุล่วงก็ตาม เดิมที กองทัพเรือวางแผนสร้างเรือชั้นไอโอวาเพียง 4 ลำ จากนั้นจึงจะพัฒนาเรือประจัญบานรุ่นใหม่ที่ทรงพลังยิ่งกว่า ซึ่งกำหนดหมายเลขเป็น BB-65 อย่างไรก็ตาม ความต้องการเรือรบเพิ่มเติมอย่างเร่งด่วนเมื่อสงครามโลกครั้งที่สองปะทุในยุโรป ส่งผลให้กองทัพเรือตัดสินใจชะลอการออกแบบใหม่ เพื่อให้การต่อเรือเป็นไปอย่างมาตรฐานและรวดเร็ว ส่งผลให้ BB-65 ถูกปรับแบบเป็นเรือชั้นไอโอวาในปี 1940 การวางกระดูกงูของอิลลินอยเริ่มขึ้นในเดือนธันวาคม 1942 แต่เนื่องจากได้รับความสำคัญต่ำ ทำให้โครงการก่อสร้างมีความคืบหน้าช้า และยังไม่แล้วเสร็จเมื่อสงครามโลกครั้งที่สองสิ้นสุดลง ส่งผลให้โครงการถูกยกเลิกในเดือนสิงหาคม 1945 ตัวเรือที่ยังไม่เสร็จสมบูรณ์ถูกใช้เป็นแหล่งอะไหล่เรือจนถึงปี 1958 ก่อนจะถูกแยกชิ้นส่วน
# อามาซิยาห์แห่งยูดาห์
อามาซิยาห์ (, ;), เป็นกษัตริย์ลำดับที่ 9 ของราชอาณาจักรยูดาห์ เป็นพระราชโอรสและผู้สืบราชบัลลังก์ถัดจากโยอาช พระราชมารดาของอามาซิยาห์คือเยโฮอัดดาน (2 พงศ์กษัตริย์ 14:1-4) พระราชโอรสของอามาซิยาห์คืออุสซียาห์ (2 พงศาวดาร 26:1) อามาซิยาห์ทรงขึ้นครองราชย์ขณะพระชนมายุ 25 พรรษาหลังพระบิดาของพระองค์ถูกลอบปลงพระชนม์ อามาซิยาห์ครองราชย์เป็นเวลา 29 ปี (2 พงศ์กษัตริย์ 14:2; 2 พงศาวดาร 25:1) โดยช่วง 24 ปีหลังทรงครองราชย์ร่วมกับพระราชโอรสของพระองค์ หนังสือพงศ์กษัตริย์ ฉบับที่ 2 และ หนังสือพงศาวดาร ฉบับที่ 2 ในคัมภีร์ฮีบรูถือว่าอามาซิยาห์เป็นกษัตริย์ที่ชอบธรรม แต่ไม่ได้ทำด้วยพระทัยที่แท้จริง2 พงศ์กษัตริย์ 14:3; 2 พงศาวดาร25:2 พระองค์ได้รับการยกย่องจากการสังหารผู้ปลงพระชนม์พระราชบิดาของพระองค์ แต่ไว้ชีวิตเหล่าลูกหลานของผู้ลอบปลงพระชนม์ ซึ่งเป็นการกระทำตามธรรมบัญญัติของโมเสส

Edwin R. Thiele ระบุช่วงรัชสมัยของอามาซิยาห์เป็นตั้งแต่ 797/796 ถึง 768/767 ปีก่อนคริสตกาลEdwin R. Thiele, The Mysterious Numbers of the Hebrew Kings (3rd ed.; Grand Rapids, MI: Zondervan/Kregel, 1983) 217. ในลำดับเวลาของ Thiele อุสซียาห์พระราชโอรสของอามาซิยาห์ขึ้นครองราชย์ร่วมกับอามาซิยาห์ในปีที่ 5 ของรัชสมัยของอามาซิยาห์ เมื่อ 792/791 ปีก่อนคริสตกาล ขณะอุสซียาห์มีพระชนมายุ 16 พรรษา
# ยูวาคิม เรินนิง
ยูวาคิม เรินนิง (เกิด 30 พฤษภาคม ค.ศ. 1972) เป็นผู้กำกับภาพยนตร์ชาวนอร์เวย์ 

ยูวาคิมสมรสกับอะแมนดา เฮิร์สต์ เมื่อวันที่ 2 สิงหาคม ค.ศ.  2019.
# ยูเอสเอส เคนทักกี (BB-66)
ยูเอสเอส เคนทักกี (BB-66)  เป็นเรือประจัญบานที่ยังสร้างไม่เสร็จสมบูรณ์ ซึ่งเดิมทีถูกวางแผนให้เป็นเรือลำที่ 2 ของชั้นมอนทานาที่ขนาดใหญ่กว่าและติดอาวุธหนักกว่าชั้นไอโอวา อย่างไรก็ตาม เมื่อสงครามโลกครั้งที่สองปะทุขึ้น สหรัฐต้องการเรือรบเพิ่มเติมอย่างเร่งด่วน ประกอบกับประสบการณ์การรบในแปซิฟิกของกองทัพเรือสหรัฐ ทำให้พวกเขาตระหนักว่า แทนที่จะทุ่มทรัพยากรสร้างเรือขนาดใหญ่และติดอาวุธหนัก พวกเขาต้องการเรือชั้นไอโอวาที่มีความรวดเร็วและคล่องตัวมากขึ้น เพื่อทำหน้าที่คุ้มเรือบรรทุกเครื่องบินชั้นเอสเซ็กซ์ลำใหม่ ด้วยเหตุนี้ ตัวเรือหมายเลข BB-65 และ 66 จึงถูกปรับแบบและวางกระดูกงูใหม่ให้เป็นเรือชั้นไอโอวาในปี 1942 

ถึงแม้จะตั้งใจให้เป็นเรือลำสุดท้ายของชั้นไอโอวา แต่ เรือประจัญบาน ยูเอสเอส เคนทักกี (BB-66) กลับไม่เคยได้ล่องทะเลเลย โครงการนี้ถูกวางแผนให้เป็นลำที่สองของกองทัพเรือสหรัฐที่ใช้ชื่อรัฐเคนทักกี แต่ก็ต้องเผชิญชะตากรรมเดียวกับเรือพี่น้องอย่างอิลลินอย ที่ถูกวางกระดูกงูเป็นคู่สุดท้ายของชั้นไอโอวา และยังคงอยู่ระหว่างการก่อสร้างเมื่อสงครามโลกครั้งที่สองสิ้นสุด ส่งผลให้โครงการยุติตามการลดกำลังอาวุธหลังสงคราม การก่อสร้างเคนทักกีถูกเลื่อนออกไปสองครั้ง ในช่วงเวลานั้น เรือถูกใช้เป็นแหล่งอะไหล่ ในช่วงทศวรรษที่ 1950 มีการเสนอที่จะสร้างเรือให้เสร็จสมบูรณ์ในฐานะเรือประจัญบานติดอาวุธนำวิถี แต่สุดท้ายก็ถูกยกเลิกไปเนื่องจากความกังวลเรื่องราคาและความก้าวหน้าของเทคโนโลยีขีปนาวุธที่พัฒนาอย่างรวดเร็ว สุดท้ายตัวเรือจึงถูกขายเป็นเศษเหล็กในปี 1958